**Միլթոն Թիգլ «Ռիչարդ» Սիմմոնս** (անգլ.՝ Milton Teagle "Richard" Simmons, հուլիսի 12, 1948(1948-07-12), Օռլեան շրջան, Լուիզիանա, ԱՄՆ), ամերիկացի ֆիտնես հրահանգիչ, ռադիոհաղորդավար, դերասան, պարող, երգիչ, կատակերգու և պրոդյուսեր։ Նա վարում է քաշի նվազեցման ծրագրերը, առաջին հերթին իր «Աերոբիկա» տեսանյութի շնորհիվ, «քրտինք» շարքից։ Հայտնի է իր էքսցենտրիկությամբ, ինչպես նաև Ռոզալի Բրեդֆորդի հետ աշխատանքով, որը երկու անգամ գրանցվել է Գինեսի ռեկորդների գրքում, որպես ամենագեր, այնուհետև որպես ամենաշատ նիհարած կինն աշխարհում։

Կենսագրություն
--------------

Միլթոն Թիգլ Սիմմոնսը ծնվել է 1948 թվականի հուլիսի 12-ին` Նոր Օռլեանում։ Սովորել է հարազատ քաղաքում` եղբայր Մարտինի դպրոցում։ Փոքր հասակից նա տառապում էր ճարպակալումից և միջնակարգ դպրոցն ավարտելուց հետո մոտ 120 կիլոգրամ քաշ ուներ։

Դպրոցն ավարտելուց հետո Սիմմոնսը որոշ ժամանակ զբաղվել է շաքարի կարամելի արտադրության համար հումքի վաճառքով և պատրաստվում էր դառնալ քահանա, սակայն հանկարծակի փոխեց իր որոշումը և ընդունվեց Արևմտյան Լուիզիանայի համալսարան։ Շուտով նա տեղափոխվեց Ֆլորիդա նահանգի համալսարան, իսկ այնտեղից` ըստ ուսանողների փոխանակման ծրագրի, Ֆլորենցիայի համալսարան, որն ավարտել է բակալավրի արվեստի աստիճանով։

Ամերիկայի Միացյալ Նահանգներ վերադառնալուց հետո նա բնակություն է հաստատում Նյու-Յորքում, որտեղ փոխում է մի քանի մասնագիտություն։ Այնուհետև տեղափոխվում է Լոս-Անջելես, որտեղ «Maître d'» ռեստորանում ձևակերպվում է որպես մատուցող։ Հենց այդ ժամանակահատվածում էլ նա սկսում է մշակել նիհարեցնող մեթոդներ, որոնք փորձարկում է իր վրա։ Սիմմոնսը, կորցնելով 56 կիլոգրամ քաշ, հաջողությամբ ոգեշնչված, սկսում է իր գլխապտույտ կարիերան նիհարեցման շրջանակներում, Բևեռլի Հիլզում բացելով «Slimmons» անվամբ մարզադահլիճ, որը գտնվում էր Կալիֆորնիա նահանգում։ Նա լայնորեն հայտնի է դարձել հեռուստատեսությամբ ցուցադրվելու շնորհիվ և իր կողմից ներկայացված սպառողական ապրանքների ժողովրդականությամբ։ Նրան հաճախ նմանակում էին և նա հաճախակի հյուր էր լինում ուշ գիշերային հեռուստա և ռադիոհաղորդումներում, այնպիսին ինչպիսիք են «Ուշ շոու՝ Դեյվիդ Լեթերմանի հետ» և Հովարդ Ստերնի շոուն։ Արդյունքում Միլթոն Թիգլ «Ռիչարդ» Սիմմոնսը ստեղծել է մի ամբողջ շարք, որը վաճառում է ամենատարբեր միջոցներ և քաշի նվազեցման տարբեր մեթոդներ, ներառյալ գրքեր, թեմատիկ բուկլետներ և բրոշյուրներ, աուդիո և վիդեո կուրսեր և բոլոր տեսակի կենսաակտիվ սննդային հավելումներ։

Սիմմոնսը շարունակում էր քարոզել առողջ ապրելակերպը և ֆիզիկական վարժությունները երկարատև կարիերայի ընթացքում, այնուհետև ընդլայնել է իր գործունեությունը, դրանում ընդգրկելով նաև երկրի քաղաքական ներկայացուցիչների մասնակցությունը։ Վերջինս հատկապես ցայտուն դրսևորվեց 2008 թվականին, երբ նա ակտիվորեն հանդես եկավ օրինագծի օգտին, որը պետական դպրոցներում արգելում էր ֆիզիկական դաստիարակությունը` «No Child Left Behind Act[en]» ծրագրի շրջանակներում։

2016 թվականի մարտին, այն բանից հետո, երբ նա հանրությանը չէր ներկայացել 2014 թվականի փետրվարից, ԶԼՄ-ներում սկսեցին հայտնվել տարբեր խոսակցություններ և նրա առողջական վիճակի վերաբերյալ ակնհայտ անհանգստություն արտահայտվեց։ Սակայն նրանք, ովքեր եղել էին նրա հետ շփման մեջ (ներառյալ Լոս Անջելեսի ոստիկանության դեպարտամենտը), նշել են, որ նրա հետ ամեն ինչ լավ է և նա պարզապես որոշել է ավելի քիչ ընտրել հանրային կյանքը։

Ներկայումս Միլթոն Թիգլը՝ «Ռիչարդ Սիմմոնսը», բնակվում է Հոլիվուդում՝ երեք դալմատներով և երկու աղախիններով։

Ծանոթագրություններ
------------------

1. ↑  7 Most Astonishing Stories Of Successful Weight Loss, PR Log press release, Jan 09, 2010
2. 1 2 3 4  Ричард Симмонс на сайте «Знаменитости».
3. ↑  Ibanga, Imaeyen (2008 թ․ հոկտեմբերի 15). «Richard Simmons Obesity Crusade – ABC News». Abcnews.go.com. Վերցված է 2013 թ․ մայիսի 2-ին.
4. ↑  Claus von Zastrow on (2008 թ․ մարտի 27). «"Kids Aren't Well-Rounded; They're Just...Rounded"». Public School Insights. Արխիվացված է օրիգինալից 2012 թ․ սեպտեմբերի 7-ին. Վերցված է 2013 թ․ մայիսի 2-ին. `{{cite web}}`: More than one of `|archivedate=` and `|archive-date=` specified (օգնություն); More than one of `|archiveurl=` and `|archive-url=` specified (օգնություն)
5. ↑  Richard Simmons Has Been Missing for Two Years, Friends Concerned He's Being Held Hostage". Yahoo News. March 13, 2016.
6. ↑  Andy Martino (March 12, 2016). "Where's Richard Simmons? Twisted mystery has friends concerned". New York Daily News.
7. ↑  Ron Dicker (March 10, 2017). "Richard Simmons Is 'Perfectly Fine', LAPD Says After Visit". The Huffington Post.

Արտաքին հղումներ
----------------

* Official website (англ.).
* Who created the weight loss program "Sweatin’ to the Oldies"? (англ.).

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռիչարդ Սիմմոնս» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · Spotify · ՅուԹյուբ |
|  |
| Թեմատիկ կայքեր | AllMovie · Discogs · Internet Movie Database · MusicBrainz · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| GND: 1282917722 · ISNI: 0000000354193517 · LCCN: n80062789 · NLA: 36062948 · NUKAT: n2012073589 · VIAF: 23438733 · WorldCat VIAF: 23438733 |

 |

 |